รอบรั้วอสังหา
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

....นายเฉลียง
นายเฉลียง หนังสือพิมพ์โพสต์ทูเดย์ กลับมารายงานความเคลื่อนไหวในแวดวงอสังหาฯ เหมือนเช่นเคย 
@@ ช่วงเทศกาลอิ่มบุญ อิ่มใจกับการกินเจเช่นนี้ เฮียฮ้อดลพิวัฒน์ ปรีดาวิภาต เอ็มดีใหญ่แห่งบ้านธนาพัฒน์ ร่วมกับบริษัทในเครือเล้าเป้งง้วน ร่วมสนับสนุนให้พนักงานร่วมชำระล้างจิตใจด้วยการรับประทานอาหารเจ โดยจัดเลี้ยงอาหารกลางวันเจให้กับพนักงานทุกท่านตลอดเทศกาลเจ ใจบุญอย่างนี้ เป้ายอดขายสิ้นปีอยู่แค่เอื้อมชัวร์ 
@@ ปะหน้า เฮียตึ๋งอนันต์ อัศวโภคิน บอสใหญ่ แลนด์ แอนด์ เฮ้าส์ ที่ช่วงนี้เดินสายตัดริบบิ้นเปิดสาขาโฮมโปรสาขาใหม่ แต่เมื่อเจอหน้านักข่าวถึงกับตกกะใจ พร้อมกับอุทานว่ายังอยู่อีกเหรอ เพราะแหม เมื่อช่วงต้นปีเฮียตึ๋งใช้โทรศัพท์มือถือถ่ายรูปบรรดานักข่าว พร้อมกับบอกว่าจะไม่ได้เจอกัน แต่เศรษฐกิจปีนี้กลับไม่ได้แย่อย่างที่เฮียคิดอ่ะซิ
@@ ทางด้านค่ายแสนสิริที่ลุกมาจัดงานใหญ่ของตัวเอง ถึงกับยิ้มปลื้มที่สามารถกวาดยอดขาย 3 วันในงาน “Sansiri Iconic Living” ได้ 1,020 ยูนิต หรือประมาณ 2,200 ล้านบาทตามเป้าหมาย โดยเฉพาะคอนโดออนิกซ์ ยอดจองทะลุ 97% ส่วนเดอะ เบส และดี คอนโด อยู่ที่ 6065% 
@@ ธัญญรักษ์ ชวาลดิฐ ผู้อำนวยการฝ่ายการตลาด เอส.บี. เฟอร์นิเจอร์ เพิ่งเซ็นสัญญาจ้าง บุรินทร์ บุญวิสุทธิ์ เป็นพรีเซ็นเตอร์ เฟอร์นิเจอร์ โฮมเอ็นเตอร์เทนเมนท์ ด้วยค่าจ้าง ตัวเลข 7 หลัก ที่เจ้าตัวปลื้มนักหนาเพราะให้ข่าวยังไม่ทันจบ แต่พรีเซนเตอร์จะกลับ ต้องรีบขอไปถ่ายรูปด้วย แหมแบบนี้เรียกว่าปลื้มเป็นการส่วนตัว 
@@ ทางฝั่งธนาคารอาคารสงเคราะห์ หรือ ธอส. ขอจัดโปรโมชันเอาใจคุณหนูๆ ต้อนรับปิดเทอม ด้วยการจับมือกับทีโอที ชวนเด็กไทยหยอดกระปุกฝากเงินขั้นต่ำ 5,000 บาท รับไอเทมครบ 4 ชิ้น สำหรับเล่นเกมออนไลน์เทลส์รันเนอร์ เอ้า ใครอยากได้รีบหน่อย หมดเขต 31 ต.ค.ศกนี้